ມີ​​ຫຼາຍ​ກວ່າ 5 ລ້ານ​ຄົນ ​ເສຍ​ຊີວິດໃນ​ແຕ່ລະ​ປີ ຍ້ອນການ​ສູບ​ຢາ
ຖ້າເວົ້າເຖິງສາເຫດອັນນຶ່ງອັນດຽວແລ້ວ ການ​ສູບ​ຢາແມ່ນສາເຫດຕົ້ນຕໍ່ ທີ່ພາໃຫ້ຜູ້ຄົນເສຍຊີວິດ ຫລາຍທີ່ສຸດຢູ່ໃນທົ່ວໂລກ.
ມີຜູ້ຄົນເສຍຊີວິດ ຫຼາຍກວ່າ 5 ລ້ານຄົນໃນແຕ່ລະປີ ຍ້ອນການສູບຢາຊຶ່ງຈໍານວນຫລາຍ ໃນນັ້ນແມ່ນເສຍຊີວິດຢູ່ໃນປະເທດພວມພັດທະນາ Dr Thomas Frieden ຫົວໜ້າ ສູນກາງຄວບຄຸມພະຍາດຂອງສະຫະລັດ ຫລື CDC ກ່າວວ່າ ມີນ້ອຍກ່ວາ 10% ຂອງ ບັນດາປະເທດໃນທົ່ວໂລກ ທີ່ວ່າເອົາໃຈໃສ່ແລະເອົາບາດກ້າວຢ່າງພຽງພໍ ຕໍ່ການປ້ອງ ກັນບັນຫານີ້ ທ່ານຊີ້ໄປໃສ່ ສະຫະລັດແລະ Uraguay ວ່າ ເປັນສອງປະເທດທີ່ມີການ ຈັດຕັ້ງປະຕິບັດໂຄງການຕໍ່ຕ້ານຢາສູບ ຢ່າງມີປະສິດທິຜົນ ຊຶ່ງທ່ານກ່າວເນັ້ນວ່າ ບັນດາ ປະເທດອື່ນໆຄວນຈະເອົາເປັນແບບຢ່າງ ທ່ານໝໍ Thomas Frieden ກ່າວວ່າ: ທ່ານໝໍ Frieden ກ່າວວ່າ ແຕ່ວ່າການສູບຢາ ບໍ່ແມ່ນບັນຫາໃຫ່ຽສຸດອັນດຽວຂອງໂລກ ໂດຍທ່ານຊີ້ອອກວ່າ ການຕາຍຍ້ອນອຸບັດຕິເຫດທາງຍວດຍານພາຫານະນັ້ນ ກໍໄດ້ກາຍ ມາເປັນບັນຫາເຮື້ອຮັງໄປແລ້ວ ແລະໄດ້ມີຫຼາຍກວ່າ 1 ລ້ານຄົນຕາຍຍ້ອນສາເຫດດັ່ງກ່າວ ໃນແຕ່ລະປີ ຊຶ່ງຮວມທັງພວກທີ່ຍ່າງແລະໃຊ້ລົດຖີບນຳ ທ່ານໝໍ Thomas Frieden ກ່າວຕື່ມວ່າ: ທ່ານໝໍ Thomas Frieden ກ່າວວ່າ ພະຍາດທີ່ເກີດຈາກການຕິດເຊື້ອໂຣກທາງລະບົບ ຫາຍໃຈ ເຊັ່ນໂຣກປອດແຫ້ງນັ້ນ ກໍຍັງເປັນບັນຫາໃຫຍ່ຢູ່ຕໍ່ມາ ທ່ານກ່າວອີກວ່າ 1 ພັນ ລ້ານຄົນ ແມ່ນບໍ່ມີນໍ້າດື່ມນໍ້າໃຊ້ທີ່ສະອາດ ແລະ 2 ພັນ 500 ລ້ານຄົນ ບໍ່ມີຮອດລະບົບ ສຸຂະນາໄມໃຊ້ ຊຶ່ງທ່ານກ່າວວ່າ ການມີສອງຢ່າງທີ່ກ່າວມານັ້ນໃຊ້ ຈະສາມາດຊ່ອຍປ້ອງ ກັນການເສຍຊີວິດໄດ້ເປັນລ້ານໆຄົນ ຊຶ່ງຮວມທັງພວກເດັກນ້ອຍ ທີ່ລົ້ມຫາຍຕາຍຈາກ ໄປຍ້ອນໂຣກທ້ອງຂີ້ຮາກ ທ່ານໝໍ Thomas Frieden ກ່າວວ່າ ຍັງມີໂຣກອະຫິວາ ກໍຄືທ້ອງຂີ້ຮາກຂັ້ນຮ້າຍແຮງນັ້ນ ຢູ່ໃນຫລາຍໆເຂດຂອງໂລກ ຊຶ່ງເປັນການສະທ້ອນໃຫ້ ເຫັນເຖິງຄວາມລົ້ມແຫລວຂອງລັດຖະບານ ທີ່ບໍ່ສາມາດສະໜອງນໍ້າສະອາດແລະລະບົບ ສຸຂະນາໄມຢ່າງພຽງພໍ ໃຫ້ປະຊາຊົນ ຜູ້ອໍານວຍການສູນກາງ CDC ກ່າວຕໍ່ໄປວ່າ ໂຣກ AIDS ຍັງຄົງເປັນສາເຫດໃຫຍ່ຂອງ ການຕາຍຢູ່ໃນທະວີບອາຟຣິກາ ຊຶ່ງທ່ານກ່າວວ່າ ບັນຫາສ່ວນນຶ່ງກໍ ແມ່ນເປັນຍ້ອນວ່າ ຜູ້ຄົນທີ່ຕິອເຊື້ອໄວຣັສ HIV ທີ່ພາໃຫ້ເປັນໂຣກ AIDS ນັ້ນ ບໍ່ຮູ້ຊໍ້າວ່າ ຕົນມີເຊື້ອ HIV ທ່ານກ່າວດັ່ງນີ້: ທ່ານໝໍ Thomas Frieden ກ່າວວ່າໂຣກອ້ວນນັ້ນ ກໍກໍາລັງກາຍມາເປັນບັນຫາສຸຂະ ພາບຫລາຍຂຶ້ນເລື້ອຍໆ ແລະທ່ານກ່າວວ່າ ປະຈຸບັນນີ້ຜູ້ຄົນອ້ວນພີຫຼາຍກວ່າຄົນຈ່ອຍ ຢູ່ໃນທົ່ວໂລກ ສໍາລັບໂຣກມະເຮັງ ສາເຫດສໍາຄັນອີກອັນນຶ່ງຂອງການຕາຍນັ້ນ ທ່ານ Frieden ກ່າວວ່າ ຈໍານວນຄົນເສຍຊີວິດຍ້ອນໂຣກມະເຮັງໃນແຕ່ລະປີນັ້ນ ອາດຕັດລົງ ໄດ້ເຖິງເຄິ່ງນຶ່ງ ຖ້າຜູ້ຄົນພາກັນຢຸດເຊົາສູບຢາ ແລະ ກິນອາຫານທີ່ມີຄຸນນະປະໂຫຍດ ຕໍ່ຮ່າງກາຍ ແລະອອກກຳລັງກາຍຫລາຍຂຶ້ນ